


Z A P I S N I K
19. sjednice Vijeća Gradske četvrti Donja Dubrava,
održane 29. studenoga 2018.
u dvorani „C“ Područnog ureda gradske uprave Dubrava, Dubrava 49,
s početkom u 16,00 sati


Nazočni članovi Vijeća: Milan Draženović – predsjednik, Antun Bačić – potpredsjednik, Albina Benčec, Mladen Cetinja, Josipa Ćorluka, Klaudija Ešegović, Hrvoje Hanžek, Nikola Horvatić, Trpimir Majcan, Dario Nekić, Damir Perica, Nikola Šandrk, Dubravka Šereg, Hrvoje Tomić i Zdravko Žvorc.
Nazočni članovi VMO: Željko Đuretec – predsjednik VMO „30. svibnja 1990.“, Niko Katavić – predsjednik VMO Trnava, Branka Budimir – predsjednica VMO Čulinec, Tin Trstenjak – predsjednik VMO „Ivan Mažuranić“, Ino Hosni – predsjednik VMO Novi Retkovec, Slobodan Krek – član VMO Stari Retkovec i Damir Kelemen – član VMO Resnički gaj.
Nazočni djelatnici Službe za MS: 
Marija Nakić – v.d. voditeljica Područnog odsjeka Donja Dubrava, Snježana Pehar i Silvestar Smrekar – stručni  referenti za rad tijela mjesne samouprave.

Predsjedava Milan Draženović, predsjednik Vijeća Gradske četvrti Donja Dubrava.
O tijeku sjednice vodi se tonski zapis.
Predsjednik pozdravlja sve prisutne i utvrđuje da je nazočno svih 15 članova Vijeća te ono može pravovaljano odlučivati. Otvara 19. sjednicu Vijeća Gradske četvrti Donja Dubrava. 
Pita članove Vijeća imaju li primjedbi na zapisnik 18. sjednice. Budući da primjedbi nije bilo, nakon provedenog glasovanja utvrđuje da je isti jednoglasno prihvaćen.
Pita članove Vijeća imaju li kakvih prijedloga za dopunu dnevnog reda. Budući da prijedloga nije bilo, nakon provedenog glasovanja predsjednik utvrđuje da je jednoglasno usvojen


D N E V N I   R E D:

1. Prijedlog zaključka o izmjeni Financijskog plana Gradske četvrti Donja Dubrava za 2018.
2. Prijedlog zaključka o izmjeni Plana komunalnih aktivnosti Gradske četvrti Donja Dubrava u 2018.
3. Prijedlog zaključka o postavljanju nadstrešnice na autobusnom stajalištu školskog autobusa u Čulinečkoj cesti 100a
4. Prijedlog zaključka o prijedlogu postavljanja zaštitnih stupića na nogostupu u ulici Dubrava kod spoja s Banatskom ulicom 
5. Prijedlog zaključka o  organiziranju Ledene Bajke u Dubravi 
6. Prijedlozi zaključaka o davanju mišljenja po članku 86. Statuta Grada Zagreba na:
a) Prijedlog proračuna Grada Zagreba za 2019., Prijedlog odluke o izvršavanju Proračuna Grada Zagreba za 2019., Prijedlog projekcije proračuna Grada Zagreba za razdoblje 2020. – 2021., prijedlozi programa javnih potreba po djelatnostima, prijedlozi programa radova, prijedlozi programa financiranja udruga po područjima te prijedlozi programa sufinanciranja provedbe projekata udruga ugovorenih iz programa i fondova Europske unije u 2019.
b) Prijedlog odluke o izgledu službene odore te izgledu i sadržaju službene iskaznice komunalnog redara
c) Prijedlog odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama
d) Prijedlog zaključka o sklapanju Sporazuma o suradnji na organizaciji WCR projekta
e) Prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017., do kraja 2019.)
f) Prijedlog programa organizacije manifestacija od gospodarskog interesa za Grad Zagreb za 2019.
g) Prijedlog programa „Energetska obnova zgrada javne namjene“ za razdoblje 2019. – 2021.
7. Pitanja, prijedlozi i obavijesti



Ad 1 - Prijedlog zaključka o izmjeni Financijskog plana Gradske četvrti Donja Dubrava za 2018.
Predsjednik pojašnjava izmjenu Financijskog plana za 2018. i otvara raspravu.
Bez rasprave Vijeće jednoglasno donosi

ZAKLJUČAK O IZMJENI FINANCIJSKOG PLANA
Gradske četvrti Donja Dubrava za 2018.
(Tekst Zaključka priložen je ovom zapisniku i njegov je sastavni dio)




Ad 2 - Prijedlog zaključka o izmjeni Plana komunalnih aktivnosti Gradske četvrti Donja Dubrava u 2018.
Predsjednik pojašnjava izmjene Plana komunalnih aktivnosti u 2018. i otvara raspravu.
Bez rasprave Vijeće jednoglasno donosi

Zaključak o izmjeni Plana komunalnih aktivnosti
Gradske četvrti Donja Dubrava u 2018.
(Tekst Zaključka priložen je ovom zapisniku i njegov je sastavni dio)




Ad 3 - Prijedlog zaključka o postavljanju nadstrešnice na autobusnom stajalištu školskog autobusa u Čulinečkoj cesti 100a
Predsjednik ističe kako je već upućen dopis nadležnom Gradskom uredu, ali je zatraženo da se dostavi i zaključak Vijeća. Pojašnjava Prijedlog zaključka i otvara raspravu. Bez rasprave Vijeće jednoglasno donosi



Z A K LJ U Č A K
o postavljanju nadstrešnice na autobusnom stajalištu
školskog autobusa u Čulinečkoj cesti 100a

1. Vijeće je Zaključkom o prijedlogu postave nadstrešnica na području Gradske četvrti Donja Dubrava  usvojenim na 35. sjednici, 25. travnja 2016. godine, između ostalih, predložilo lokaciju stajališta školskog autobusa u Čulinečkoj cesti kod k.br. 95a. Za predmetnu lokaciju koja se nalazi se u 1. grupi prioriteta pokrenut je postupak nabave za izgradnju nadstrešnice.
2. Autobusno stajalište ispred k.br. 95a kao nepotrebno je ukinuto i premješteno na suprotnu stranu ceste, odnosno ispred k.br. 100a gdje je ulazni peron za ulazak djece u školski autobus. Temeljem rješenja Gradskog ureda za prostorno uređenje, izgradnju Grada, graditeljstvo, komunalne poslove i promet Klasa: UP/I-340-08/18-002/65, Urbroj: 251-13-42/3-28-18-2 od 22. siječnja 2018. autobusno stajalište ispred k.br. 100a obilježeno je i postavljen je prometni znak „stajalište autobusa“ sa dopunskom pločom „školski bus“. 
3. Vijeće zbog navedenih izmjena predlaže izgradnju nadstrešnice na stajalištu školskog autobusa u Čulinečkoj cesti ispred k.br. 100a.
4. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 4 - Prijedlog zaključka o prijedlogu postavljanja zaštitnih stupića na nogostupu u ulici Dubrava kod spoja s Banatskom ulicom 
Predsjednik napominje da je Vijeće Mjesnog odbora Donja Dubrava predložilo postavljanje stupića kod spoja s Banatskom ulicom, a ukoliko to bude realizirano tražit ćemo postavljanje stupića i kod ostalih ulica koje izlaze na ulicu Dubrava jer su svi ti izlazi vrlo nepregledni zbog parkiranih automobila na nogostupu. Bez rasprave Vijeće jednoglasno donosi

Z A K LJ U Č A K
o prijedlogu postavljanja zaštitnih stupića na nogostupu u ulici Dubrava 
kod spoja s Banatskom ulicom

1. Vijeće predlaže, temeljem prethodno utvrđenog mišljenja i Zaključka Vijeća Mjesnog odbora Donja Dubrava KLASA: 026-02/18-02/2126; URBROJ: 251-06-11/402-18-5, za postavljanje zaštitnih stupića na nogostupu u ulici Dubrava kod spoja s Banatskom ulicom u smjeru zapada i istoka. Automobili parkirani na nogostupu zaklanjaju preglednost prilikom skretanja u desno, u Banatsku ulicu, te na taj način ugrožavaju i sigurnost vozila koja izlaze iz Banatske ulice na ulicu Dubrava. 
1. Nadležnom gradskom uredu predlaže se da izvrši očevid i donese rješenje o postavljanju zaštitnih stupića te obavijesti Vijeće o učinjenom.
1. Ovaj se zaključak dostavlja Gradskom uredu za prostorno uređenje, izgradnju Grada, graditeljstvo, komunalne poslove i promet na daljnje postupanje.


Ad 5 - Prijedlog zaključka o  organiziranju Ledene Bajke u Dubravi
Predsjednik upoznaje članove Vijeća s organizacijom Ledene Bajke u Dubravi, napominje da je Vijeće Gradske četvrti Donja Dubrava suorganizator ali ne sudjeluje financijski u organiziranju. Otvara raspravu. Bez rasprave Vijeće jednoglasno donosi

Z A K LJ U Č A K
o organiziranju Ledene bajke u Dubravi 

1. Vijeće u suradnji s Vijećem Gradske četvrti Gornja Dubrava organizira Ledenu bajku koja će se održati od 2. prosinca 2018. do 15. siječnja 2019. na Športsko-rekreacijskom centru Grana Klaka, Aleja Blaža Jurišića 2.
2. Vijeće neće financijski sudjelovati u organizaciji.


Ad 6 - Prijedlozi zaključaka o davanju mišljenja po članku 86. Statuta Grada Zagreba na:
a) Prijedlog proračuna Grada Zagreba za 2019., Prijedlog odluke o izvršavanju Proračuna Grada Zagreba za 2019., Prijedlog projekcije proračuna Grada Zagreba za razdoblje 2020. – 2021., prijedlozi programa javnih potreba po djelatnostima, prijedlozi programa radova, prijedlozi programa financiranja udruga po područjima te prijedlozi programa sufinanciranja provedbe projekata udruga ugovorenih iz programa i fondova Europske unije u 2019.
Predsjednik ukratko pojašnjava koliko je sredstava osigurano i za koje radove u Donjoj Dubravi. Otvara raspravu. Bez rasprave Vijeće većinom glasova uz 13 „za“ i 2 glasa „protiv“ donosi

Z A K L J U Č A K
o davanju mišljenja o Prijedlogu proračuna Grada Zagreba za 2019., Prijedlogu odluke o izvršavanju Proračuna Grada Zagreba za 2019., Prijedlog projekcije proračuna Grada Zagreba za razdoblje 2020-2021., prijedlozi programa javnih potreba po djelatnostima, prijedlozi programa radova, prijedlozi programa financiranja udruga po područjima te prijedlozi programa sufinanciranja provedbe projekata udruga ugovorenih iz programa i fondova Europske unije u 2019. 

1. Vijeće Gradske četvrti Donja Dubrava razmotrilo je Prijedlog proračuna Grada Zagreba za 2019., Prijedlogu odluke o izvršavanju Proračuna Grada Zagreba za 2019., Prijedlog projekcije proračuna Grada Zagreba za razdoblje 2020-2021., prijedlozi programa javnih potreba po djelatnostima, prijedlozi programa radova, prijedlozi programa financiranja udruga po područjima te prijedlozi programa sufinanciranja provedbe projekata udruga ugovorenih iz programa i fondova Europske unije u 2019., te na isti nema primjedbi niti  prijedloga.

2. Ovaj će zaključak biti upućen Stručnoj službi gradonačelnika.

b) Prijedlog odluke o izgledu službene odore te izgledu i sadržaju službene iskaznice komunalnog redara
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu odluke o izgledu službene odore te 
izgledu i sadržaju službene iskaznice komunalnog redara

1. Vijeće Gradske četvrti Donja Dubrava razmotrilo je Prijedlog odluke o izgledu službene odore te izgledu i sadržaju službene iskaznice komunalnog redara, te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.

c) Prijedlog odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama
Predsjednik otvara raspravu. U raspravi sudjeluju Z. Žvorc, N. Šandrk i D. Šereg. Po završetku rasprave Vijeće jednoglasno donosi

Z A K L J U Č A K 
o davanju mišljenja o Prijedlogu odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinjama

1. Vijeće Gradske četvrti Donja Dubrava razmotrilo je Prijedlog odluke o uvjetima i načinu držanja kućnih ljubimaca i načinu postupanja s napuštenim i izgubljenim životinjama i divljim životinja,  te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


d) Prijedlog zaključka o sklapanju Sporazuma o suradnji na organizaciji WCR projekta
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu zaključka o sklapanju 
Sporazuma o suradnji na organizaciji WCR projekta 

1. Vijeće Gradske četvrti Donja Dubrava razmotrilo je Prijedlog zaključka o sklapanju Sporazuma o suradnji na organizaciji WCR projekta, te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.

e) Prijedlog zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017., do kraja 2019.)
Predsjednik otvara raspravu. Vijeće većinom glasova uz 14 „za“ i 1 „suzdržanim“ glasom donosi 
Z A K L J U Č A K 
o davanju mišljenja o Prijedlogu zaključka (produženje provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017., do kraja 2019.)

1. Vijeće Gradske četvrti Donja Dubrava razmotrilo je Prijedlog zaključka (produženje    provedbe Akcijskog plana Grada Zagreba za prevenciju i suzbijanje zlouporabe droga te drugih oblika ovisnosti za razdoblje od 2014. do 2017., do kraja 2019.),  te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


f) Prijedlog programa organizacije manifestacija od gospodarskog interesa za Grad Zagreb za 2019.
Predsjednik otvara raspravu. Bez rasprave Vijeće jednoglasno donosi

Z A K L J U Č A K 
o davanju mišljenja o Prijedlogu programa organizacije manifestacija 
od gospodarskog interesa za Grad Zagreb za 2019.

1. Vijeće Gradske četvrti Donja Dubrava razmotrilo je Prijedlog programa organizacije manifestacija od gospodarskog interesa za Grad Zagreb za 2019., te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


g) Prijedlog programa „Energetska obnova zgrada javne namjene“ za razdoblje 2019. – 2021.
Predsjednik utvrđuje da je ovim Prijedlogom programa obuhvaćen objekt mjesne samouprave Novi Retkovec i OŠ Marije Jurić Zagorke. 
U raspravi sudjeluju H. Hanžek i predsjednik. Po završetku rasprave Vijeće jednoglasno donosi

Z A K L J U Č A K 
o davanju mišljenja o Prijedlogu programa 
„Energetska obnova zgrada javne namjene“ za razdoblje 2019-2021“

1. Vijeće Gradske četvrti Donja Dubrava razmotrilo je Prijedlog  programa „Energetska obnova zgrada javne namjene“ za razdoblje 2019-2021“, te na isti nema primjedbi niti  prijedloga.
2. Ovaj će zaključak biti upućen Stručnoj službi gradonačelnika.


7. Pitanja, prijedlozi i obavijesti
Predsjednik utvrđuje da su pristigla dva odgovora vezano uz prethodnu sjednicu, jedan na vijećničko pitanje Z. Žvorca i očitovanje na Zaključak Vijeća.
Z. Žvorc izražava nezadovoljstvo odgovorom odnosno očitovanjem na Zaključak o analizi realizacije programa i planova održavanja komunalne infrastrukture Gradske četvrti Donja Dubrava za 2018. Naročito ga smeta dio rečenice „nakon što je glavnina poslova održavanja komunalne infrastrukture povjerena vijećima gradskih četvrti i mjesnih odbora“. Vijeće nije planiralo niti odredilo sredstva, to je obična floskula. Pita kako su ta sredstva naša kada ih ne možemo planirati, ne znamo na što su utrošena i ne možemo ih prenamijeniti.
Predsjednik je također nezadovoljan ovim očitovanjem Gradskog ureda za mjesnu samoupravu i podsjeća da je Zaključkom donesenim na 18. sjednici traženo intenzivnije uključivanje Vijeća Gradske četvrti i vijeća mjesnih odbora u pripremu i izvršenje programa i planova održavanja komunalne infrastrukture odnosno specificiranje stavki prema područjima mjesnih odbora radi praćenja dinamike utroška sredstava. Nakon svega dobijemo ovakav odgovor.
Budući da više nije bilo pitanja i prijedloga, predsjednik zaključuje sjednicu u 17,00 sati. 



KLASA: 026-02/18-01/535				
URBROJ: 251-06-11-4-18-9
Zagreb, 29. studenoga 2018.

Zapisnik sastavila:
Snježana Pehar
Predsjednik
Vijeća Gradske četvrti
Donja Dubrava
   Milan Draženović, dipl. ing., v.r.

